Stoltenberg varsler nytt Politi-Norge
Flere kilder i regjeringssystemet sier til VG at de lokale politimestrene kan bli vingeklippet på bekostning av et betydelig sterkere sentral ledelse i Politidirektoratet. Kildene antyder at politireformen, som vil bli presentert senere i høst, kan like omfattende som moderniseringen av Forsvaret gjennom de siste 10 årene.Ifølge flere kilder i regjeringssystemet, har justisminister Grete Faremo (Ap) fått så godt som frie hender til å rydde opp i politietaten fra øverst til nederst. Internt skal Stoltenberg ha uttalt at en total omlegging av norsk politi nå er nødvendig for å endre mentaliteten i politiet, etter at 22. juli-kommisjone og lederen Alexandra Bech Gjørv har slaktet etaten fullstendig. Les hele rapportenher! Reformen vil derfor bli mye mer omfattende enn den planlagte justeringen av antallet politidistrikter som er planlagt sendt Stortinget i oktober. Ifølge VGs opplysninger vil Politidirektoratet få fullmakt til å sentralstyre politidistriktene langt hardere enn de kan i dag. En mulig modell er en rikspolitiledelse med en egen nasjonal operasjonssentral etter forslag fra 22. juni-kommisjonen. Politiledelsen skal også kunne bistå politidistriktene både i kriser og i ekstra krevende saker. Politimestrene kan etter hvert måtte gi avkall på sin status som embetsmenn utnevnt på seks år lange åremål, men bli ansatt på vanlige vilkår slik at de enklere kan flyttes på dersom de ikke leverer.Antall politidistrikt vil krympe betydelig fra dagens 27 distrikter, og det kan bli enda færre, men bedre bemannede operasjonssentraler til å lede det daglige politiarbeidet og håndtere større kriser. Akkurat nå vurderer regjeringen om den sittende politidirektøren Øystein Mæland er den rette til å lede oppbyggingen av en helt ny og annerledes politistyrke - eller om han har knyttet seg for hardt opp mot det eksisterende politiet, og må erstattes. Regjeringsapparatet vurderer nå om den store politireformen skal varsles offentlig når Stoltenberg redegjør i Stortinget på et ekstraordinært møte tirsdag 28. august.Overfor VG vil Grete Faremo ikke kommentere den kommende politireformen, men sier at hun nå iverksetter en grundig analyse av hele politisektoren. - Politiet må rigges som den beredskapsorganisasjonen de også er. Politiet har mange oppgaver, men skal være på tå hev og være beredt til å yte ekstra når det kreves, sier justisministeren. For 10-15 år siden trodde hun at politiet var den beste beredskapsorganisasjonen i Norge, men sier at de nå må se til andre organisasjoner, for eksempel Forsvaret, for å lære å bli «dønn ærlige» etter store hendelser.
Rystet etter Gjørv-rapporten, har statsminister Jens Stoltenberg (Ap) i interne møter beordret en total overhaling av norsk politi og varslet store endringer.